La regidoria de Benestar Social organitza el XVII Concurs de Cartells per al Dia Internacional de la Dona
31 de Gener de 2017

La regidoria de Benestar Social de l'Ajuntament de Llíria ha organitzat el tradicional concurs de cartells amb motiu de la celebració, el pròxim 8 de març, del Dia Internacional de la Dona. El termini d'inscripció al concurs el 28 de febrer i la resolució del mateix s'emetrà el 2 de març.

El XVII Concurs de Cartells es dividix en dos categories: per a menors de 16 anys i per a majors d'esta mateixa edat. Dins d'esta divisió, el concurs entregarà dos premis amb dotació econòmica, un per a participants que estiguen empadronats a Llíria i un altre per a participants que residisquen en qualsevol altre municipi de la Comunitat Valenciana.

L'entrega de premis tindrà lloc el 8 de març i els cartells presentats al concurs formaran part d'una exposició que s'inaugurarà eixe mateix dia i podrà visitar-se en Ca la Vila fins al 19 de març.

Amb la celebració del XVII Concurs de Cartells, l'Ajuntament de Llíria desitja fomentar, des de l'art i la creativitat, la sensibilització i participació ciutadana en el Dia Internacional de la Dona.